ອິດສະຫຼະພາບ ດ້ານການຂ່າວ ໃນອາຟຣິກາ ຕາເວັນອອກ ພວມໄດ້ຮັບ ການຂົ່ມຂູ່
ກົດໝາຍຕໍ່ຕ້ານການກໍ່ການຮ້າຍ ແລະໄພຂົ່ມຂູ່ ຕໍ່ຄວາໝັ້ນຄົງແຫ່ງຊາດ ຖືກນຳມາໃຊ້ ເພື່ອຈຳກັດຮັດແຄບ ລາຍງານຂອງສື່ມວນຊົນ ແລະໃຫ້ກວດກາຕົນເອງ.
ວັນພະຫັດ ທີ 3 ພຶດສະພາ ແມ່ນວັນອິດສະຫຼະພາບ ດ້ານການຂ່າວ ຂອງໂລກ ແລະ ບັນດາກຸ່ມປົກປ້ອງສິດທິມະນຸດກໍໄດ້ເຕືອນ ກ່ຽວກັບສິດເສລີພາບທີ່ພວມຊຸດໂຊມລົງ ຢູ່ໃນເຂດອາຟຣິກາຕາເວັນອອກ ໃນຂະນະທີ່ປະເທດຕ່າງໆເຊັ່ນເອຣິເທຣຍ ແລະຊູ ດານແມ່ນເກືອບວ່າຢູ່ລາກທ້າຍບັນຊີລາຍຊື່ການຈັດອັນດັບຂອງໂລກກ່ຽວກັບເລື້ອງ ນີ້ ແຕ່ພວກນັກເຄື່ອນໄຫວກ່າວວ່າ ໃນໄລຍະສອງສາມປີຜ່ານມານີ້ມີການພົບວ່າ ສິດ ເສລີພາບດ້ານການຂ່າວ ໄດ້ຫຼຸດລົງທົ່ວຂົງເຂດດັ່ງກ່າວຂອງອາຟຣິກາຮວມທັງໃນປະ ເທດເຄັນຢາແລະແທນຊາເນຍນຳດ້ວຍ ແດນິລ ແຊຣ໌ຟ ນັກຂ່າວຂອງວີໂອເອມີລາຍ ງານ ກ່ຽວກັບເລື້ອງນີ້ຈາກນະຄອນຫຼວງໄນໂຣບີ ຊຶ່ງໄພສານ ຈະນຳເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ເຈົ້າໜ້າທີ່ເອທິໂອເປຍ ໄດ້ຈັບກຸມນັກຂ່າວ ອູສກິນເດີ ເນກາ 9 ເທື່ອ ໃນຂໍ້ຫາທີ່ຮວມ ທັງຂາຍຊາດ ກໍ່ການຮ້າຍ ແລະຂ້າລ້າງເຊື້ອຊາດເຜົ່າພັນ ແຕ່ທ່ານເນກາ ກ່າວວ່າ ການລ່ວງລະເມີດເຫຼົ່ານີ້ ຈະບໍ່ສາມາດຂັດຂວາງທ່ານ ບໍ່ໃຫ້ ຂຽນຕ້ອງຕິລັດຖະບານໄດ້ ທ່ານເນກາ ກ່າວວ່າ ທ່ານເນກາຖືກປ່ອຍເທື່ອຫຼ້າສຸດ ແມ່ນໃນວັນທີ 5 ເມສາຜ່ານມາ ບໍ່ເທົ່າໃດມື້ຫຼັງຈາກ ນາຍົກລັດຖະມົນຕີຄົນໃໝ່ສາບານໂຕເຂົ້າຮັບຕຳແໜ່ງທີ່ພາໃຫ້ມີຄວາມຫວັງວ່າອາດ ຈະມີການປ່ຽນແປງບາງຢ່າງເກີດຂຶ້ນ ທ່ານເນກາ ກ່າວຕື່ມວ່າ ໃນທົ່ວເຂດອາຟຣິກາຕາເວັນອອກ ກົດໝາຍຕໍ່ຕ້ານການກໍ່ການຮ້າຍແລະໄພຂົ່ມຂູ່ ຕໍ່ຄວາມໝັ້ນຄົງແຫ່ງຊາດ ມັກຈະຖືກນຳມາໃຊ້ ເພື່ອຈຳກັດຮັດແຄບ ລາຍງານຂອງ ສື່ມວນຊົນຢູ່ສະເໝີ ແລະຊຸກຍູ້ໃຫ້ມີການກວດກາຕົນເອງ ທ່ານນາງ ໂຈແອນ ແອນຢານຢູກີ ຜູ້ອຳນວຍການ ອົງການນິລະໂທດກຳສາກົນປະ ຈຳເຂດອາຟຣິກາຕາເວັນອອກ ກ່າວວ່າ ທີ່ປະເທດແທນຊາເນຍ ສື່ມວນຊົນທີ່ກ້າຫານໄດ້ຕັ້ງຄຳຖາມຕໍ່ລັດຖະບານນັ້ນແມ່ນ ໄດ້ຖືກປິດລົງ ຍານາງເຮເລັນ ກີໂບ ຈາກສູນກາງກົດໝາຍແລະສິດທິມະນຸດ ໃນປະເທດແທນຊາ ເນຍ ກ່າວວ່າ ທີ່ປະເທດອູການດາ ຕາໜ່າງສິດທິມະນຸດສຳລັບນັກຂ່າວ ໄດ້ເກັບກຳວີດີໂອກ່ຽວກັບ ການໂຈມຕີນັກຂ່າວໂດຍຕຳຫຼວດ ກຸ່ມປົກປ້ອງສິດທິມະນຸດດັ່ງກ່າວເວົ້າວ່າຕຳຫຼວດ ແມ່ນຜູ້ລ່ວງລະເມີດທີ່ຮ້າຍແຮງສຸດ ຕໍ່ອິດສະຫຼະພາບດ້ານການຂ່າວ ທ່ານຣໍເບີດ ແຊມປາລາ ຈາກຕາໜ່າງສິດທິມະນຸດສຳລັບນັກຂ່າວໃນອູການດາເວົ້າ ວ່າ ໂຄສົກຂອງຕຳຫຼວດອູການດາ ໄດ້ປະຕິເສດ ຕໍ່ການບໍ່ຖືກລົງໂທດ ຂອງຕຳຫຼວດ ທີ່ ໂຈມຕີພວກນັກຂ່າວ ທ່ານເອມີລຽນ ກາຢີມາ ໂຄສົກຕຳຫຼວດ ກ່າວວ່າ ສື່ມວນຊົນໃນເຂດອາຟຣິກາຕາເວັນອອກ ກຳລັງຕ້ານຄືນຕໍ່ການຈຳກັດຮັດແຄບໃນ ດ້ານກົດໝາຍແລະການກົດດັນຂອງລັດຖະບານ ການຢຸດອອກອາກາດເປັນເວລາ ນຶ່ງອາທິດຂອງວິທະຍຸແລະໂທລະພາບອິດສະຫຼະ 4 ສະຖານີ ຢູ່ໃນປະເທດເຄັນຢາ ປີນີ້ ແມ່ນໄດ້ຮັບການຕ້ອງຕິຢ່າງໜັກ ທ່ານນາງ ໂຈແອນ ແອນຢານຢູກີ ຜູ້ອຳນວຍການ ອົງການນິລະໂທດກຳສາກົນປະ ຈຳເຂດອາຟຣິກາຕາເວັນອອກ ກ່າວວ່າ ພວກຜູ້ຄົນຢູ່ໃນຂົງເຂດ ແມ່ນເລີ້ມຮູ້ສຶກຕົວແລ້ວ ກ່ຽວກັບຄວາມຮ້າຍແຮງຂອງບັນ ຫາດັ່ງກ່າວ ອີງຕາມທ່ານນາງແອນຢານຢູກີ ດັ່ງນັ້ນ ຈຶ່ງມີເຫດຜົນທີ່ພາໃຫ້ມີຄວາມ ຮູ້ສຶກໄປໃນແງ່ດີ